## Rješenje kojim se iz registra otvorenih investicijskih fondova koji vodi Hrvatska agencija za nadzor financijskih usluga, s danom 26. svibnja 2011. godine, zbog završetka postupka pripajanja, briše otvoreni investicijski fond s javnom ponudom ST Aggressive, kojim upravlja društvo za upravljanje S.T. Invest d.o.o. iz Splita

### NN 60/2011 (1.6.2011.), Rješenje kojim se iz registra otvorenih investicijskih fondova koji vodi Hrvatska agencija za nadzor financijskih usluga, s danom 26. svibnja 2011. godine, zbog završetka postupka pripajanja, briše otvoreni investicijski fond s javnom ponudom ST Aggressive, kojim upravlja društvo za upravljanje S.T. Invest d.o.o. iz Splita

HRVATSKA AGENCIJA ZA NADZOR FINANCIJSKIH USLUGA

1338

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 5. Zakona o investicijskim fondovima (»Narodne novine« broj 150/05), u predmetu brisanja iz registra otvorenog investicijskog fonda s javnom ponudom ST Aggressive, pod upravljanjem društva S.T. Invest d.o.o. iz Splita, Boktuljin put b.b., Hrvatska agencija za nadzor financijskih usluga 26. svibnja 2011. godine donosi

RJEŠENJE

1. Iz registra otvorenih investicijskih fondova koji vodi Hrvatska agencija za nadzor financijskih usluga, s danom 26. svibnja 2011. godine, zbog završetka postupka pripajanja, briše se otvoreni investicijski fond s javnom ponudom ST Aggressive, kojim upravlja društvo za upravljanje S.T. Invest d.o.o. iz Splita, Boktuljin put b.b. Fond je upisan u registar fondova pod identifikacijskim brojem JPO037, a njegovo je osnivanje odobreno rješenjem Komisije za vrijednosne papire od 2. listopada 2003. godine (klasa: UP/I-450-08/03-02/512, urbroj: 567-02/03-02).

2. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) donijela je 28. travnja 2011., u predmetu pripajanja otvorenog investicijskog fonda ST Aggressive otvorenom investicijskom fondu ST Balanced, rješenje (klasa: UP/I-451-04/10-06/21, urbroj: 326-113-11-8) kojim se društvu S.T. Invest iz Splita, Boktuljin put b.b. (dalje: Društvo), izdaje suglasnost na pripajanje otvorenog investicijskog fonda sa javnom ponudom ST Aggressive otvorenom investicijskom fondu s javnom ponudom ST Balanced.

Prema odredbama Ugovora o pripajanju sklopljenog 15. prosinca 2010., S.T. Invest d.o.o. se obvezalo pripojiti fond ST Aggressive fondu ST Balanced u roku od sedam (7) dana nakon izdavanja rješenja Agencije.

Agencija je 11. svibnja 2011. godine zaprimila obavijest Društva, da je Uprava Društva 2. svibnja 2011. godine pripojila OIF jp ST Aggressive OIF jp ST Balanced, u skladu i roku propisanim odredbama Ugovora o pripajanju.

S obzirom na to da je 2. svibnja 2011. otvoreni investicijski fond ST Aggressive pripojen otvorenom investicijskom fondu ST Balanced te je time prestao postojati, nužno je pripojeni fond brisati iz registra fondova na temelju članka 5. stavka 2. Zakona o investicijskim fondovima (»Narodne novine« broj 150/05), kojim je propisano da se u registar fondova upisuju sve promjene podataka određenih Zakonom i Pravilnikom o sadržaju i načinu vođenja registra fondova (»Narodne novine« broj 29/06) te je odlučeno kao u točki 1. ovog rješenja.

Prema odredbama članka 8. stavka 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-06/12

Urbroj: 326-113-11-1

Zagreb, 26. svibnja 2011.

Član Uprave
Ivan Vrljić, v. r.

Rješenje, NN 60/2011-1338